23PES-202

EH Bildu Nafarroa talde parlamentarioko eledun Arantxa Izurdiaga Osinagak, Legebiltzarreko Erregelamenduan ezarritakoaren babesean, honako idatzizko galdera hau aurkezten du, Nafarroako Gobernuak erantzun dezan:

2023ko martxoaren 21ean talde parlamentario guztiek aho batez onetsi zuten mozio bat, zeinaren bidez “Nafarroako Gobernua premiatzen baita hilabeteko epean eratu dezan NEKPan biltzen diren Nafarroako Gobernuko enpresa publikoetako lehen hitzarmen kolektiboa negoziatzeko batzordea” (2023ko martxoaren 23ko NPAO). Mozioan aurreikusitako epea igarota, hau sinatzen duen parlamentariak honako galdera hauek egiten ditu:

* Zer neurri hartu ditu edo hartuko ditu Nafarroako Gobernuak enpresa publikoetako lehen hitzarmen kolektiboa negoziatzeko batzordea eratzeko?
* Noizko aurreikusten da negoziazio-batzordea eratzea?
* Zer parte-hartze izaten ari da NEKPa edo Korporazioko enpresak Nafarroako bulego eta langelen hitzarmenaren negoziazioan?
* Azkenean, bulego eta langelen hitzarmen kolektiboaren epea amaitzen bada akordiorik lortu gabe, nola eragingo die egoera horrek bulego eta langelen hitzarmen kolektiboa aplikatzekoa zaien enpresa publikoetako langileei? Eta nola eragingo die etorkizuneko kontratazioei? Zer neurri hartuko ditu NEKPak?

Iruñean, 2023ko azaroaren 10ean

Foru parlamentaria: Arantxa lzurdiaga Osinaga